בשנת 1993, כנסיות הבארוק של הפיליפינים – בארבעה אתרים – נרשמו ברשימת המורשת העולמית. אחד האתרים הוא כנסיית גבירתנו של העלייה לשמיים בסנטה מריה באילוקוס סור. באונסק"ו התיאור הוא "[הסגנון] הארכיטקטוני הייחודי [של הכנסיות] הוא פרשנות מחודשת של הבארוק האירופי על ידי אומנים סינים ופיליפינים."
יוסף זלקוביץ'
כיסתה ראשונית
מוקדמות מונדיאל 2022 - דרום אמריקה
אוראל באייה
אוראל באייה (נולד ב-2 במרץ 2004) הוא כדורגלן ישראלי המשחק בעמדת הקיצוני במכבי תל אביב מליגת העל ובנבחרת הנוער של ישראל עד גיל 19.
קריירת מועדונים.
באייה נולד בנס ציונה, למשפחה יוצאת אתיופיה. התחיל את בקבוצת הילדים של סקציה נס ציונה. בגיל 10 הצטרף לזו של מכבי תל אביב, ממנה התקדם לכל קבוצות הגיל של המועדון.
מכבי תל אביב.
ב-3 במרץ 2022 ערך את הופעת הבכורה שלו בקבוצה הבוגרת של מכבי תל אביב בניצחון 0–4 נגד מכבי קביליו יפו במסגרת גביע המדינה. ב-10 במאי ערך את הופעת הבכורה שלו בליגת העל בניצחון 1–3 נגד מכבי חיפה.
נבחרות ישראל.
שיחק בנבחרת נערים ב' של ישראל עד גיל 16, ולזכותו שלוש הופעות ושער אחד במדיה.
באיה נכלל בסגל של נבחרת הנוער של ישראל באליפות אירופה (היורו) לנבחרות עד גיל 19 - 2022, בו הגיע הנבחרת למקום השני אחרי שהפסידה 3–1 בגמר לאחר הארכה לאנגליה.
מוקדמות מונדיאל 2022 - צפון אמריקה
עיצורים בידנטיים
יעל גרוסמן
יעל גרוסמן היא קצינה בצה"ל בדרגת אלוף-משנה, מפקדת ממר"ם מיוני 2020 ומיועדת לתפקיד מפקדת לוטם.
ביוגרפיה.
יעל גרוסמן התגייסה לעתודה האקדמית, ובמסגרתה קיבלה תואר ראשון בהנדסת אלקטרוניקה מאוניברסיטת תל אביב.
בשנים 2003–2005 שירתה כראש מדור חד-פס וקרקע אוויר במחלקת פרויקטים בלוטם. בשנים 2005–2007 שירתה כראש מדור תקשורת ארוכת טווח במחלקת מערכות ופרויקטים בלוטם. בשנים 2007–2009 עמדה בראש מדור מערכות לוויין במחלקת אמל"ח של אגף התקשוב. בשנים 2009–2011 הייתה ראש לשכתו של ראש אגף התקשוב, האלוף עמי שפרן. בשנים 2011–2016, הייתה ראש ענף בלוטם ובאגף התקשוב וההגנה בסייבר.
היא בעלת תואר שני במנהל עסקים בהצטיינות יתרה מאוניברסיטת בן-גוריון בנגב. בשנים 2016–2017 למדה במכללה לביטחון לאומי, וקיבלה תואר שני בביטחון לאומי מאוניברסיטת חיפה.
מונתה לראש מחלקת עתיד באגף התקשוב וההגנה בסייבר בדרגת אלוף-משנה, וביוני 2020 מונתה למפקדת ממר"ם. ביולי 2022 הוחלט למנותה למפקדת לוטם בדרגת תת-אלוף.
בנוסף היא פועלת למען שילוב נשים במסגרות טכנולוגיות בצה"ל ובעולם האזרחי. במסגרת פעילות זו נמנתה עם מובילות She shark - תוכנית של צה"ל מצוינות למנהיגות טכנולוגית נשית, והובילה את כנס Cybergirlz - כנס של יחידה 8200 ואגף התקשוב לחשיפה והכרה של מסלולים ותפקידים טכנולוגיים, שבא לעודד מלש"ביות להתגייס לתפקידים טכנולוגיים בצה"ל.
חתונה מנייר
חתונה מנייר הוא סרט קולנוע ישראלי משנת 2015 בכתיבתו ובימויו של ניצן גלעדי, עם מורן רוזנבלט, אסי לוי ורועי אסף בתפקידים הראשיים.
העלילה מתרחשת במצפה רמון והיא על בחורה צעירה בעלת פיגוע שכלי, שעובדת במפעל לנייר טואלט ושואפת להיות עצמאית ולהתחתן עם בנו של בעל המפעל.
מורן רוזנבלט זכתה בפרס אופיר לשחקנית ראשית. קרן אייל מלמד זכתה בפרס אופיר לעיצוב תלבושות.
הסרט היה מועמד ל-7 פרסים נוספים: סרט, במאי - ניצן גלעדי, שחקן ראשי - רועי אסף, שחקנית משנה - אסי לוי, צילום - רואי רוט, עיצוב אמנותי - דינה קורנביץ, ליהוק - ניצן גלעדי).
בפסטיבל הקולנוע ירושלים 2015 זכה ניצן גלעדי לפרס חג'ג' לסרט הביכורים.
הסרט הוקרן בפסטיבל טורונטו 2015, קנדה,
פסטיבל לונדון 2015, אנגליה,
פסטיבל טאלין 2015, אסטוניה,
פסטיבל ויאדוליד 2015, ספרד.
הצילומים נערכו במצפה רמון ויש בהם קטעים רבים של המכתש הגדול, יעלים וגבעת הגמל.
תקציר העלילה.
חגית (מורן רוזנבלט) היא בחורה בת 24 שגרה עם אמה שרה (אסי לוי) במצפה רמון. היא סובלת מפיגור קל שמתבטא בדיבור איטי ובחוסר בגרות אינטלקטואלית. היא עובדת במפעל קטן לנייר טואלט של אריה (אריה צ'רנר) ואשתו פנינה (אביבה גר). פרט לה עובד במפעל גם עומרי (רועי אסף), בנם של אריה ופנינה.
שרה היא גרושה ואם יחידנית. לפרנסתה היא עובדת כחדרנית בבית מלון במצפה רמון. היא מודעת למגבלותיה של חנית ומגוננת עליה מאוד למורת רוחה של חגית שחושבת שהיא כבר "גדולה ועצמאית". שרה רוצה להכיר לחגית את אלעד (אביב אלקבץ) בעל רמה שכלית כשלה אך חגית מסרבת, היא מאוהבת רק בעומרי.
חן (תומר קפון) הוא אחיה של חגית. הוא נשוי ויש לו ילדה. הוא אינו עוזר לשרה בהשגחה על אחותו וטוען שיש להעבירה להוסטל. גם משה, הגרוש של שרה סובר כך.
חגית מאוהבת בעומרי והוא משיב לה בחיבה שבחלקה היא מרחמים. היא חולמת שיום אחד הם יינשאו. הם נפגשים במפעל, חגית מכינה בובת כלה מנייר ואסף מכין בובת חתן מנייר. הם נוהגים לשבת על המצוק מעל מכתש רמון להתבונן בנוף, לשוחח ולהתנשק קלות.
שרה מתקשה לפתח זוגיות עם חיים (עודד לאופולד) בגלל שאינה יכולה להשאיר את חגית לבד.
המפעל בצרות ואריה מתכונן לסגור אותו למרות מחאותיו של עומרי.
חגית מחפשת עבודה בסלון כלות בבאר שבע אבל בעלת הסלון (הדר רצון-רותם) לא מקבלת אותה. רועי רוצה לפתח את המפעל על ידי קניית מכונות חדשות ומקבל הלוואה מחבריו אלי (יהודה נהרי הלוי) וסימון (אודי פרסי) אך אריה דוחה זאת ורוצה לשלוח אותו ללימודים בקנדה לאחר שראה אותו מתנשק עם חגית.
רועי מודיע לחבריו שהוא עומד לעזוב והם מחליטים לעשות לו מסיבה במפעל ולזמן את חגית שבטוחה שהיא מוזמנת לחתונה. היא מעצבת שמלת כלה מגלילי נייר טואלט ומגיעה למקום. אלי וסימון לועגים לה ומטרידים אותה בעוד שעומרי לא מתערב. היא בורחת מהמקום בלילה ושרה מחפשת אותה בכל המקומות עד שמוצאת אותה על הכביש ומחזירה אותה הביתה.
שרה מחליטה להעביר את חגית להוסטל וחגית לא מתנגדת. היא נוסעת אתה כשבידה בובת כלה מנייר. היא מחזיקה אותה מחוץ למכונית ושומטת תוך הנסיעה, החלום שלה להתחתן, נקטע.
הר פיירווד'ר (קולומביה הבריטית)
הר פיירווד'ר (אלסקה)
Saatchi &amp; Saatchi
Saatchi &amp; Saatchi (בעברית: סאצ'י וסאצ'י) היא חברה בריטית-אמריקאית בתחום תקשורת ופרסום. היא הוקמה בלונדון בשנת 1970. חברת אם Saatchi &amp; Saatchi PLC הייתה רשומה למסחר בבורסה לניירות ערך בניו יורק בשנים 1976–1994 ותקופה מסוימת הייתה חלק של מדד FTSE 100. Saatchi &amp; Saatchi נרכשה על ידי Publicis בשנת 2000. החל משנת 2005 זו חברה פרטית.
היסטוריה.
החברה הוקמה על ידי אחים סאצ'י בשנת 1970. המייסדים נולדו בבגדד למשפחה יהודית מבוססת שהגרה לאנגליה בשנת 1947. החברה הוקמה כאשר בבעלות של אחים המייסדים היו 80% מהמניות.
המשרד עבד כסוכנות משנה למשרדי פרסום גדולים ועם הזמן רכש לקוחות להם נתן שרות מלא. באותה תקופה המשרד יצר את הפרסומת המפורסמת ביותר שלו the Pregnant Man עבור משרד הבריאות בריטי. בשנת 1975 המשרד התאחד עם Garland Compton. לקבלת מימון לרכישה האחים הקטינו את חלקם בחברה ל-36%. לחברה זו היו לקוחות גדולים דוגמת פרוקטר אנד גמבל, ג'ילט ו-שוופס. לאחר האיחוד המשרד הפך להיות החמישי בגודלו בבריטניה.
בשנת 1979 המשרד הוביל מסע פרסום Labour Isn't Working עבור המפלגה השמרנית של בריטניה שזכתה בבחירות. כמו כן הוא זכה בחוזה עם בריטיש איירוויז. בשנים 1972–1987 חברה רכשה 35 משרדי פרסום. בשנת 1986 נרכשה חברת גרטנר העוסקת בייעוץ.
בשנת 1988 החלו בעיות בחברה. חלק מהלקוחות הגדולים עזבו אותה. בין המשרדים שנרכשו היו ניגודי אינטרסים. בשנת 1987 האחים ניסו לרכוש Midland Bank שהוא הרביעי בגודלו בבריטניה. העסקה לא יצאה לפועל ומניית החברה ירדה ב-6.2% ביומיים. בשנת 1987 במהלך יום שני השחור החברה איבדה שליש מערכה. אמנם החברה התאוששה בשנת 1988 אך בשנת 1989 היא פיטרה 800 עובדים, כ-6% מכוח אדם שלה.
בשנת 1995 בחלץ של חברי דירקטוריון אחים סאצ'י עזבו את החברה והקימו חברת פרסום חדשה בשם M&amp;C Saatchi. חלק משמעותי של עובדי החברה עברו לחברה החדשה.
בשנת 1997 קווין רוברטס מונה למנכ"ל החברה. בשנת 1997 המילה "פרסום" הורדה משם החברה ובהמשך המטה עבר לניו יורק. בשנת 2000 החברה נרכשה על ידי קבוצת Publicis, אך רוברטס נותר המנכ"ל שלה. עם מעבר של וונדיס ו-JC Penney לניהול ממשרד בניו יורק, המשרד של לונדון ירד מרשימת עשרת משרדים גדולים של בריטניה. בשנת 2007 Publicis החליטו להוסיף לחברה משרד Fallon שהיה בבעלותם. רוברטס מונה למנכ"ל של Saatchi &amp; Saatchi-Fallon (SSF Group). בשנת 2007 הם קיבלו חוזה פרסום עם חברת Cadbury. בעקבות השינויים בשוק הפרסום, החברה נכנסה לפרסום באמצעי תקשורת דיגיטליים.
בשנת 2017 Fallon הופרדה ועברה לניהול חברה אחרת בבעלות Publicis.
תיאור פעילות.
כיום משרדי החברה פזורים בכ-80 מדינות.
המשרד הראשי בארצות הברית ממוקם בטורנס. בין לקוחות החברה טויוטה ופרוקטר אנד גמבל.
לקריאה נוספת.
Goldman, Kevin Conflicting Accounts – The Creation &amp; Crash of the Saatchi &amp; Saatchi Empire, Simon &amp; Schuster, New York, 1997
דרחוב
דרחוב (באנגלית: Stroad) הוא הלחם של המילים דרך ורחוב, שילוב של כביש מהיר עם תנועת מכוניות ערה לצד דרך הולכי הרגל עם הפרדה מועטה או כלל ללא הפרדה מהכביש.
המונח נטבע על ידי מהנדס אזרחי ומתכנן ערים אמריקאי, צ'ארלס מארון ב-2011.